**VSEBINSKO POROČILO (JRMOM-VON-2022)**

*Vnesite podatke o izvedenih aktivnostih, ki ste jih navedli v prijavi.*

Aktivnosti v projektu Zavrtimo krog smo razdelili na 3 delovne faze: fazo priprave projekta, fazo izvedbe projekta in promocijo.

1. Priprava projekta

Projekt smo odprli z javnim pozivom za prostovoljce. Javnemu pozivu je sledilo spoznavno srečanje prostovoljcev in ekipe MKM, ki je potekalo 19. 5. 2022, ob 18.00 na dvorišču Centra mobilnosti Maribor, na Partizanski cesti 21. Na srečanju smo predstavili projekt in njegovo zasnovo. Predstavili smo dva načrtovana dogodka, načrt za pridobivanja donacij koles in okvirni plan izvajanja delavnic obnove doniranih koles za souporabo.

2. Izvedbo projekta smo izpeljali v dveh korakih.

V prvem koraku smo izvedli najprej dva dogodka.

Prvo predavanje oz. okrogla miza je potekala 10. 8. 2022 ob 19. uri na dvorišču Centra mobilnosti Maribor na Partizanski 21. Naslavljala je teme krožnega gospodarstva, recikliranja in souporabe. Na dogodku smo se seznanili predvsem z že uspešnimi praksami drugih organizacij. Gostili smo Natašo Vrhnjak iz Ropotarnice iz Društva AktivirajSe. Knjižnico reči, neprofitno izposojevalnico najrazličnejših reči, je predstavil Jošt Derlink. Katja Sreš nam je predstavila projekte Ekologov brez meja, povezane z recikliranjem in krožnim gospodarstvom. Sklep dogodka je bil, da so recikliranje, souporaba in krožno gospodarstvo alternative linearnemu potrošniškemu modelu in da so za zdaj predvsem entuziasti tisti, ki v praksi dokazujejo, da je možno delati drugače.

Drugo predavanje je potekalo 18. 8. 2022 ob 19. uri na dvorišču Centra mobilnosti Maribor na Partizanski 21. Predavanje je izvedel Jernej Bravc (Kolesarjenje za užitek). Predstavil nam je svoje metode obnove starejših koles, še posebej Ponyjev, za katere je specialist. Spoznali smo ključne osnove, na kaj je treba biti pozoren pri obnovi kolesa in kako se je lotiti.

V drugem koraku smo se intenzivno lotili pridobivanja odsluženih koles. V veliko pomoč pri tem nam je bil članek o projektu v časniku Večer. Tako smo prejeli veliko število donacij (skupno preko 52), nekatere v boljšem, nekatere v slabšem stanju. Vsakemu posamezniku, ki je doniral kolo, smo v zahvalo izročili majico. Donirana kolesa smo nato s pomočjo prostovoljcev pregledali in jih pričeli obnavljati, glede na potrebe skupnosti, ki so se nam javile.

Prvo predajo koles in zadnji dogodek v sklopu projekta smo izvedli na Dan brez avtomobila, 22. 9. 2022 na Grajskem trgu ob 15.00 uri v sklopu ETM 2022. Na dogodku smo predstavili rezultate projekta in izvedli predajo 3 koles.

Skupno smo predali 13 koles 6 skupnostim oz. organizacijam (pogodbe v prilogi):

- Osnovna šola Toneta Čufarja – 2 kolesi

- Zveza prijateljev mladine Maribor – 1 kolo

- Zavod igrišče – 3 kolesa

- Stanovanjska skupnost Lešnikova – 2 kolesi

- Pekarna Magdalenske mreže – 4 kolesa

- Stanovanjska skupnost Partizanska – 1 kolo.

3. Promocija projekta

Promocijo projekta Zavrtimo krog smo zasnovali v izhodišču kot spletno stran znotraj spletne strani MKM. Tako smo to spletno stran sproti dopolnjevali z napovedano vsebino, najprej predstavitvijo projekta, nato pozivom za prostovoljce, nato napovedjo dogodkov in kasneje poročilom vsakega že izvedenega dogodka.

Za projekt smo pripravili celostno podobo. Poleg FB promocije dogodkov smo jih promovirali tudi preko Novičnika za prejemnike novic po elektronski pošti celotnega MKM.

Kot že omenjeno, je časnik Večer objavil članek o projektu, kar je izdatno pomagalo pri številu donacij.

# POVZETEK POROČILA

*Vnesite kratek povzetek vsebinskega poročila s ključnimi podatki o izvedenih aktivnosti. Obseg največ pol strani.*

Projekt Zavrtimo krog je naslavljal tematiko krožnega gospodarstva in recikliranja odsluženih predmetov s poudarkom na recikliranju, popravljanju in ponovni souporabi koles. V sklopu projekta smo izvedli dve predavanji. Prvo predavanje oz. okrogla miza je bila na temo krožnega gospodarstva, recikliranja in souporabe. Na dogodku smo se seznanili predvsem z že uspešnimi praksami drugih organizacij. Gostili smo Natašo Vrhnjak iz Ropotarnice iz Društva AktivirajSe. Knjižnico reči, neprofitno izposojevalnico najrazličnejših reči, je predstavil Jošt Derlink. Katja Sreš nam je predstavila projekte Ekologov brez meja, povezane z recikliranjem in krožnim gospodarstvom. Sklep dogodka je bil, da so recikliranje, souporaba in krožno gospodarstvo alternative linearnemu potrošniškemu modelu in da so entuziasti tisti, ki v praksi dokazujejo, da je možno delati drugače. Na drugem predavanju nam je Jernej Bravc (Kolesarjenje za užitek) predstavil njegov način obnove starejših koles, še posebej Ponyjev, za katere je specialist. Spoznali smo ključne osnove, na kaj je pri obnovi kolesa treba biti pozoren in kako se je lotiti.

S pomočjo novičnika MKM, Facebooka in članka v časniku Večer smo nagovorili zainteresirano javnost in zagotovili večje število odsluženih koles (več kot 52). Skupaj s prostovoljci smo popravili in obnovili 13 koles in jih predali v souporabo 6 skupnostim. Vsako kolo je bilo predano s ključavnico na številke za lažje izvajanje souporabe.

Projekt smo zaključili z dogodkom na Grajskem trgu, kjer smo v sklopu ETM 2022 ob Dnevu brez avtomobila predstavili rezultate projekta in predali tri kolesa v souporabo. Kasneje smo predali v souporabo še naslednjih deset koles in sicer: Osnovna šola Toneta Čufarja – 2 kolesi, Zveza prijateljev mladine Maribor – 1 kolo, Zavod igrišče – 3 kolesa, Stanovanjska skupnost Lešnikova – 2 kolesi, Pekarna magdalenske mreže – 4 kolesa in Stanovanjska skupnost Partizanska – 1 kolo.

## OBRAZEC 4A – VSEBINSKO POROČILO 2022